Evropsko prvenstvo u futsalu 2016.
Evropsko prvenstvo u futsalu 2016. je bilo 10. po redu Evropsko prvenstvo u futsalu koje se održalo u Srbiji od 2. do 13. februara 2016. godine. Evropsko prvenstvo se odigralo u organizaciji UEFA-e. Domaćinstvo Evropskog prvenstva je dodijeljeno Srbiji 20. marta 2012. U konkurenciji odabira domaćina su bili još Makedonija i Bugarska. Na Evropskom prvenstvu u futsalu 2016. učestvovalo je 12 ekipa gdje je domaćin imao obezbjeđeno mjesto na prvenstvu bez učešća u kvalifikacijama. Sve utakmice prvenstva su odigrane u Beograd areni.